dh-unibe/image-text_koenigsfelden-charters-post-1500 huggingface dataset:
Wir, die undertänen gemeinlichn̄, rych und arme, des gotzhusz zuͤ Stouffen, bekennen offenlichn̄ und tuͦn kund menklichm̄
mit disem brief, als das jetzgenant unser gotzhus und pfarr zuͤ Stouffen von dem gewalt gottes und von dem wetter jetz leyder
schedlichn̄ verbrunnen und verwuͤst ist, dasselbe gotzhus wider aber gern wider buwn̄ und machen wolten, den kor meren und
wytren, die kilchn̄ und kilchturn bessren, alles inziegel tekken und die gloggen wider machn̄, als billichn̄ und notdurftig weͣre.
und wond wir den buwͤ äne ander erber, fromer lùten und besunder äne der erwirdign̄ unser gnedign̄ und liebn̄ frown̄, der
ebtyschin und des convents zuͦ Kûnigsveld, den ouch das obgen̄ gotzhus zuͤgehoͤret und da patronen sint, hilff, rät, stùr und zuͤtuͤn
nit volbringn̄ mugen, harum̄ so haben wir sy gar ernstlichn̄ ankomen und gebetten, den obgenan̄ kor zuͤ wytren, zuͤ meren
und wider zuͤ machen, als das billichn̄ notdurftig und zimlichn̄ weͣre und uns darzuͤ an die gloggen und an den andern buwe
der kilchn̄ ein sunder gnad, stùr und frùntschaft teͣttent durch gott und durch unser williger dienst willn̄, umbe das wir den
buw dester bas volbringen moͤchten. sol man wissen, das die egenan̄ unser gnedign̄ frown̄ wol bekent und verstanden habent,
das si durch recht den kor, als der vor gewesen ist, billichn̄ wider machen, buwen und tecken soltent äne unsern kosten und schadn̄,
dasselbe sy ouch gern äne alln̄ fùrzug tuͤn woltent. und wond wir aber den kor gern wyter und merer hetten, als das notdurftig
weͣre und die gloggn̄, die kilchn̄ und kilchturn ouch gern bessren und wider machen wolten, so habent sy von sundnˀ gnaͤdn̄
und frùntschaft wegn̄ durch gott und ouch durch unser und ander erberˀ hˀren und lùten ernstiger bett willn̄ haran zuͤ stùr
und zuͦ hilff ggebn̄, bezalt und usgericht hundert und zechn̄ guldin, so wir alle bar von inen empfangn̄ und inder obgenan̄
kilchn̄ un̄ kor nutzz und buw bekert haben, umbe das wir den buw dester fùrer volbringn̄ mugen. harumb so bekennen un̄
vˀjechn̄ wir, daz sy uns die selbn̄ hundert und zechen guldin von keines rechten wegn̄, denn luter durch gott und von sundnˀ
gnadn̄ und truwn̄ wegn̄ haran ggebn̄ hand, ✳ das wir und unser nachkomen umbe sy und ir nachkomen inalln̄ sachen, alle zit
billichn̄ zuͤ gedienen und zuͤ beschulden haben, ✳ doch mit rechten gedinge, ✳ das inen und ir nachkomen und uns und uns₎n nachkom̄
fùr diss hin das insoͤlichn̄ und inandnˀ sachn̄ keinen schaden bringen sol ✳ alles ungvàrlich. und des zuͦ einem waren urkund
so haben wir, obgenān undertanen, disen brief versigelt mit der statt zuͦ Lentzburg und des fromen, vesten junkher Ruͦdolfs
von Baldegg an hangenden insigeln von unser aller ernstiger bett wegn̄, ✳ der ggebn̄ ist an unsers hˀren fronlychamē tag,
do man zal von gottes gebùrt viertzechenhundert und nûntzechen jar.
Königsf. 520
Staatsarchiv
AARGAU
wist ✳ wie die fròwn̄ zuͦ Kùngsfeld₎
uss anruͤffen der gmeind zuͦ Stoùff₎
inen an ir prùnst ✳ so inen vòm wetter
an ir kilchtùr̄n und kilchn̄ begegnet ✳ gebn̄
also bar j ͨ und x g₎ ✳ darzuͦ den chor
dàselbst wider gepuwen
419
K
H 24
x
vō dē vō Stofē
Stoffen